Last saved by: Vavráková Renáta

OKRESNÁ PROKURATÚRA RIMAVSKÁ SOBOTA 
Jesenského 1, 979 80 Rimavská Sobota 1

Číslo: 2 Pv 445/16/6609-7	Rimavská Sobota 13.02.2017 
EEČ: 2-49-44-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Rimavská Sobota 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX 173/23 XXXXX, Slovensko
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
 od 01.01.2016 do 31.01.2016 a od 01.06.2016 až doposiaľ v obci XXXXX, okres XXXXX v Slovenskej republike a všade inde, kde sa zdržiaval, si neplnil pravidelne a v plnej výške svoju zákonnú vyživovaciu povinnosť, ktorá mu vyplýva z § 62 ods. 3 a nasl. Zákona o rodine číslo 36/2005 Zbierky zákonov a ktorá mu bola uložená rozsudkom Okresného súdu XXXXX spisovej značky 2P/168/2015-47 z 22.09.2015, právoplatným a vykonateľným 16.10.2015 a to prispievať výživným na svojho syna mal. XXXXX, nar. XXXXX v XXXXX sumou vo výške po 120,-- €  mesačne a na svoju dcéru mal. XXXXX, nar. XXXXX vo XXXXX sumou vo výške po 80 € mesačne, vždy do 30-teho dňa toho ktorého mesiaca vopred do rúk matky detí XXXXX, t.č. XXXXX,  nar. XXXXX v XXXXX, trvalým bydliskom XXXXX, XXXXX XXXXX, okres Rimavská Sobota, aj napriek tomu, že za uvedené bol a stále je samostatne zárobkovo činnou osobou v súvislosti s ťažbou dreva, čím mu vznikol za uvedené obdobia do 06.02.2017 na bežnom zameškanom výživnom pre matku detí XXXXX dlh vo výške 500,-- €,

lebo zanikla trestnosť činu.

Odôvodnenie:
Poverený príslušník Obvodného oddelenia PZ Hnúšťa uznesením ČVS:ORP-599/HN-RS-2016 z 28.09.2016 podľa § 199 odsek 1 Trestného poriadku začal trestné stíhanie a uznesením pod tým istým číslom z 30.10.2016 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na tom skutkovom základe, ako je to uvedené vo výrokovej časti tohto uznesenia. 

Dňa 10.02.2017 bol na tunajšiu prokuratúru predložený vyšetrovací spis na vec sa vzťahujúci, spolu s návrhom povereného príslušníka Obvodného oddelenia PZ Hnúšťa na  zastavenie trestného stíhania obvineného XXXXX podľa § 215 ods. 1, písm. h) Trestného poriadku, s poukazom na ustanovenie o účinnej ľútosti podľa § 86 ods. 1, písm. a) Trestného zákona, pre prečin zanedbania povinnej výživy podľa § 207 odsek 1 Trestného zákona.

Preskúmaním spisového materiálu na vec sa vzťahujúceho a návrhu povereného príslušníka Obvodného oddelenia PZ XXXXX som zistila, že tento návrh na zastavenie trestného stíhania podľa § 215 odsek 1, písmeno h) Trestného poriadku s poukazom na ustanovenie o účinnej ľútosti podľa § 86 odsek 1, písmeno a) Trestného zákona je dôvodný, poukazujúc na výsledky vykonaného skráteného vyšetrovania. 
		
	Obvinený XXXXX pred povereným  príslušníkom PZ 18.11.2016 vypovedal, že je pravdou, že bývalej manželke XXXXX neplatil riadne výživné na svoje dve maloleté deti vo výške po 200,-- € mesačne do jej rúk, pričom dlhuje na výživnom 500 €, ktorú sumu chce uhradiť do konca roka 2016. Pracuje ako živnostník v lese pri ťažbe dreva. Deti trávia s ním skoro každý víkend. Ľutuje, že výživné na deti neplatil pravidelne. Ďalej bol vypočutý 25.01.2017, kedy obvinený na polícii uviedol, že matke detí XXXXX postupne uhrádzal na účet výživné do konca roka 2016 po rôznych čiastkach. Aj výživné za január 2017 zaplatí obratom a vydokladuje to do vyšetrovacieho spisu. Taktiež platil výživné i cez exekútora v Brezne, o čom nemá doklady.

Súčasťou vyšetrovacieho spisu je rozsudok Okresného súdu XXXXX XXXXX spisovej značky 2P/168/2015-47 z 22.09.2015, právoplatný a vykonateľný 16.10.2015, ktorým bol XXXXX súdom zaviazaný  prispievať výživným na svojho syna mal. XXXXX, nar. XXXXX v XXXXXi sumou vo výške po 120,-- €  mesačne a na svoju dcéru mal. XXXXX, nar. XXXXX vo XXXXX sumou vo výške po 80 € mesačne, vždy do 30-teho dňa toho ktorého mesiaca vopred do rúk matky detí XXXXX, t.č. XXXXX  nar. XXXXX v XXXXX, trvalým bydliskom XXXXX, XXXXX 159/10, okres XXXXX.

Svedkyňa a zároveň poškodená XXXXX, t.č. XXXXX pred povereným príslušníkom PZ 30.10.2016 uviedla, že na bývalého manžela XXXXX  podala trestné oznámenie z toho dôvodu, že jej neplatil súdom určené výživné na dve maloleté deti XXXXX do jej rúk. Túto svoju vyživovaciu povinnosť si neplnil pravidelne, za január 2016 a následne od 01.06.2016 až doposiaľ jej dlhuje na výživnom 500,-- €. Jej deti núdzou netrpia a netrpeli, nakoľko sa o ne riadne stará, podľa svojich schopností a možností. Táto poškodená bola opätovne vypočutá povereným príslušníkom OO PZ Hnúšťa 28.11.2016, kedy uviedla, že bývalý manžel jej stále dlhuje na výživnom sumu 500 €. V poslednej svojej výpovedi zo 06.02.2017 poškodená uviedla, že XXXXX jej už  vyplatil celé zameškané výživné na svoje dve deti do jej rúk a taktiež uhradil aj výživné do konca januára 2017, teda jej na výživnom už nič nedlhuje. O náhradné výživné príslušné úrady nepožiadala. 

Vo vyšetrovacom spise sú aj ďalšie listinné dôkazy a to doklady o úhrade výživného obvineným XXXXX  matke detí XXXXX vkladom na jej osobný bankový účet, rodné listy maloletých detí XXXXX správy z ÚPSVaR Brezno a zo sociálnych poisťovní na obvineného, ako aj ostatné listinné dôkazy. 

Podľa § 207 odsek 1 Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k vyššie uvedeným skutočnostiam, keďže si obvinený XXXXX za január 2016 a od 01.06.2016 do  konca januára 2017 splnil svoju vyživovaciu povinnosť v plnej výške a uhradil zameškané ako aj bežné výživné za toto obdobie matke detí XXXXX s tým, že ďalšie výživné má uhradiť matke najneskôr do konca mesiaca február 2017 a nakoľko o jeho maloleté deti XXXXX v uvedenom období bolo riadne postarané zo strany ich  matky a tieto núdzou netrpeli, som preto rozhodla tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej prokuratúry Rimavská Sobota. O sťažnosti rozhodne prokurátor Krajskej prokuratúry XXXXX. Sťažnosť má odkladný účinok. (§ 185 a nasl. Tr. por.)

JUDr. Renáta Vavráková 
prokurátorka